Partiregisteret

Partiregisteret er et norsk offentlig register som godkjenner og holder oversikt over registrerte politiske partier i Norge. Registeret drives av Registerenheten i Brønnøysund (Brønnøysundregistrene). Virksomheten er hjemla i partiloven (lov om visse forhold vedrørende de politiske partiene).

Et parti som er registrert i Partiregisteret, har enerett på det registrerte navnet.Partiloven § 2 (3). For at et parti skal bli opptatt i registeret, må det kunne framlegge underskrifter fra minst  personer om at disse ønsker partiet registrert. Underskriverne må ha stemmerett ved stortingsvalg. Underskriftene må være samla inn i løpet av ett år.Partiloven § 3 (2) d. Navnet på partiet må ikke kunne forveksles med andre registrerte partier eller samepolitiske enheter.Partiloven § 3 (1).

Et registrert parti strykes av registeret dersom det ikke har stilt lister i noen fylker ved to påfølgende stortingsvalg. Partinavnet blir da fritt. Det samme gjelder fire år etter at et parti er nedlagt eller har skifta navn.Partiloven § 5.

Valgloven gir bestemmelser om hvem som kan levere inn valglister ved valg til Stortinget, fylkestinget og kommunestyrene. Partier som er registrert i partiregisteret, har i denne sammenheng enklere regler. Dersom et registrert parti ved forrige stortingsvalg fikk minst  stemmer i landet totalt, kan partiet uten videre levere inn valglister. For alle andre partier eller grupper er det krav om å kunne framlegge et visst antall underskrifter fra velgerne.Valgloven (lov om valg til Stortinget, fylkesting og kommunestyrer) § 5.2. For å stille med lister i hele landet må partier som fikk under 5.000 stemmer nasjonalt, nå samle inn signaturer fra 1% av alle personer med stemmerett fra forrige valg i hvert valgdistrikt. "Partier som oppnådde under 5.000 stemmer i 2021 pålegges nå å samle inn 38.925 signaturer for å få lov å stille lister i hele landet." 

Partiregisteret har også oversikt over hvem som sitter i ledelsen for de ulike partia. Disse plikter å holde registeret informert om endringer.Partiloven § 6.

Det er oppretta ei partilovnemnd, som blant annet er klageinstans når det gjelder vedtak om registrering av partier. Nemnda har fem medlemmer og oppnevnes av Kongen i statsråd for seks år av gangen. Lederen skal ha dommerkompetanse.Partiloven kapittel 5.

For valg til Sametinget er det Sametinget som registrerer partier (samepolitiske enheter).Lov om Sametinget og andre samiske rettsforhold (sameloven) § 2-7,

 Registrerte partier 

Følgende partier er registrert i Partiregisteret (per 9. januar 2025):«Vernede partinavn», hos Brønnøysundregistrene; besøkt 9. januar 2025.
 Alliansen – Alternativ for NorgePartiet het tidligere bare Alliansen. Det blei nyregistrert med nytt navn i februar 2021. Det gamle partinavnet er verna fram til 16. februar 2025.
 ArbeiderpartietPartinavnet Det norske arbeiderparti var verna fram til 21. september 2015.
 Ensomhetspartiet
 Folkets parti (nytt registrert navn fra 29. august 2022) 
 Folkets parti FNBPartiet het tidligere Folkeaksjonen nei til mer bompenger. Det blei nyregistrert med nytt navn i desember 2021. Det gamle partinavnet er verna fram til 28. desember 2025. (navnet endra 28. desember 2021; utgått navn verna til 26. august 2026)
 Folkeaksjonen Nei til mer bompenger (registrert 24. august 2018; utgått navn verna til 28. desember 2025)
 Fred og rettferdighet (FOR)
 Fremskrittspartiet
 Generasjonspartiet
 Høyre
Industri- og næringspartiet
Konservativt (nytt registrert navn fra 8. desember 2022)
Partiet De KristnePartinavnet var tidligere bare De Kristne. Denne navneforma var verna fram til 20. januar 2019. (navnet endra 8. desember 2022; utgått navn som er verna til 8. desember 2026)
De Kristne (navnet endra 20. januar 2015; utgått navn som var verna fram til 20. januar 2019)
 Kristelig Folkeparti
 Kystpartiet
 Liberalistene
 Miljøpartiet De Grønne
 Norgesdemokratene (nytt registrert navn fra 4. januar 2023) 
 Demokratene (navnet endra 25. mai 2018; utgått navn som er verna til 4. januar 2027)
 Demokratene i Norge (nyregistrering av partiet 10. november 2010; navnet var verna til 25. mai 2022)
 Norges Kommunistiske Parti
 Partiet DNI
 Partiet Sentrum
 Pensjonistpartiet
 Piratpartiet
 RødtNavnet Rød Valgallianse var verna fram til oktober 2011.
 Samfunnspartiet
 Senterpartiet
 SV – Sosialistisk VenstrepartiPartiet endra i 2017 sitt registrerte navn fra Sosialistisk Venstreparti til SV – Sosialistisk Venstreparti. Det opprinnelige navnet er verna fram til 17. juli 2021.
 Velferd og innovasjonspartiet
 Helsepartiet (navnet endra 2. januar 2025; dette navnet verna til 2. januar 2029)
 Venstre

Tidligere registrerte partier:
 Det Liberale FolkepartietNavnet var verna fram til 2. oktober 2022.
 Fedrelandspartiet
 Kristent Samlingsparti (KSP)Kristent samlingsparti var registrert med forkortelsen KSP i parentes bak navnet. Tidligere blei forkortelsen KS benytta, og navnet med denne i parentes var verna fram til 4. juni 2013. Vernet av KSP-varianten opphørte 16. januar 2021.
 Nasjonalalliansen
 Naturlovpartiet
 ReformpartietNavnet var verna fram til 13. juli 2013.
 Samefolkets parti (Sámeálbmot Bellodat)Samefolkets parti blei sletta fra Partiregisteret 17. desember 2013 da partiet ikke hadde stilt noen lister ved stortingsvalga i 2009 og 2013, jf. partilovens § 5. Partiet er fortsatt registrert som samepolitisk enhet. 
 SosialdemokrateneNavnet er verna fram til 31. desember 2024.
 Tverrpolitisk FolkevalgteTverrpolitisk Folkevalgte blei strøket fra Partiregisteret 2. november 2017, da det ikke hadde stilt liste ved de to siste stortingsvalgene. Partiet er fortsatt registrert i Enhetsregisteret, men nå under navnet Energidemokratene – Norge

(Det var tidligere andre regler for godkjenning av partier. Partia som var godkjent etter disse, blei automatisk overført til Partiregisteret uten krav om nye underskrifter.)

 Noter 

 Eksterne lenker 
 Lovdata:Partiloven
 Offisiell liste over registrert verna partinavn og verna partinavn (hos Brønnøysundregistrene)

Kategori:Brønnøysundregistrene
Kategori:Norske offentlige registre
Kategori:Norsk politikk